Document ID: /roh_data/filtered/fineweb-2-filterrobots_roh.jsonl.gz/43862

Sche pliras persunas da differentas chasadas sesan ensemen en l'auto, lura stuessan quellas tenor l'Uffizi federal da sanadad BAG purtar ina mascrina. Sco excepziun vala natiralmain, sche l'auto è avunda grond, uschia ch'igl è pussaivel da tegnair distanza – per exempel en in bus pitschen u en ina limusina. En ils chantuns Genevra e Lucerna è la mascrina en l'auto abligatoric.
Adatg: Cura ch'ins na dovra betg pli la mascrina en l'auto, na duess ins betg pender quella vi dal retrovisur. Meglier èsi da metter la mascrina en ina busta. Uschia na vegnan las bacterias sin la mascra betg en contact cun l'auto.